=== Hugenberg (1927–1933) ===
[[Fil:Bundesarchiv Bild 183-2005-0621-500, Reichsminister Alfred Hugenberg.jpg|thumb|left|upright|[[Alfred Hugenberg]]]]
[[Fil:Blue-Angel-Dietrich-Chorines.jpg|thumb|Reklamefoto af [[Marlene Dietrich]] i ''[[Der blaue Engel]]'' (1930) med UFA's logo nederst t.v.]]
I 1927 befandt UFA sig i alvorlige økonomiske problemer. Efter stabiliseringen af den tyske valuta med begyndelsen af november 1923 gik den tyske filmindustri generelt ind i en kriseperiode: eksporten af tyske film gik i stå på grund af lave avancer, og det tyske marked blev igen interessant for de amerikanske filmselskaber. UFA's økonomiske problemer blev forværret, da produktionsomkostningerne ved to store produktioner, ''Nibelungen'' og ''[[Metropolis (film)|Metropolis]]'' i 1924-1926 løb løbsk. UFA indgik i december 1925 en aftale med de amerikanske filmstudier [[Paramount Pictures]] og [[Metro-Goldwyn-Mayer]], hvorefter UFA lånte 4 millioner [[Amerikanske dollar|dollars]] mod til gengæld at stille 75% af kapaciteten i UFA's biografter til amerikanernes rådighed. Til gengæld ville Paramount og MGM vise UFA's produktioner i deres amerikanske biografkæder, men I realiteten blev UFA's film kun distribueret i begrænset omfang i USA.<ref name=filmportal>{{cite web|url=https://www.filmportal.de/thema/die-krise-parufamet-und-gigantomanie |title=Die Krise: Parufamet und Gigantomanie |language=de |date=20. december 2022 |website=Filmportal.de}}</ref>
Litteratur Historie Erhvervsliv Foreninger Organisationer